Public procurement notice: Contract Notice
Published: 2019-02-22
Buyer: Danmarks Tekniske Universitet (DTU)
Country: DK
Contract type: Works
Procedure: Competitive dialogue
CPV classification: 45000000: Construction work | 45210000: Building construction work | 45220000 | 71000000 | 71200000
Estimated value: 80000000 DKK
Submission deadline: 2019-03-22
Award criteria: The most economic tender

Technical requirements: Det er centralt for DTU, at de fysiske rammer for fremtidens forsknings- og læringsmiljø skabes gennem et tæt og tillidsfuldt samarbejde mellem de involverede parter, således at de optimale løsninger kan udvikles og optimeres i projektforløbet til glæde for både DTU, entreprenører og rådgivere. Projektet vil derfor fra et tidligt stadie udvikles og gennemføres i et tæt samarbejde mellem DTU, entreprenører og rådgivere.
Ansøgningen om prækvalifikation skal indgives i fællesskab af mindst 2 virksomheder. Heraf skal den ene (totalentreprenøren) ønske at vinde totalentrepriseaftalen, mens den anden (totalrådgiveren) skal ønske at vinde totalrådgiveraftalen.
Byggeriet skal indeholde faciliteter, som kan danne rammen for forskning og undervisning i Ressource Recovery, dvs. genanvendelse og udnyttelse af residuale ressourcer såsom affald, husdyrgødning, industrielle restprodukter, bygningsaffald samt spildevand og rejektvand. Faciliteterne skal indeholde topmoderne forhold for modtagelse, håndtering og oparbejdning af restprodukter, proceslaboratorier hvor materialerne konverteres til nye materialeressourcer, næringsstoffer eller energi samt en analytisk facilitet.
Projektet udbydes som et samlet udbud af en totalentrepriseaftale og en totalrådgiveraftale. Totalentreprenøren og totalrådgiveren skal sammen søge om prækvalifikation som et team. De prækvalificerede teams afgiver et samlet tilbud på opgaven. Udover totalentrepriseaftalen og totalrådgiveraftalen reguleres samarbejdet mellem totalentreprenøren, totalrådgiveren og DTU af en samarbejdsaftale.
Ved overgang til totalentreprise indtræder totalentreprenøren i totalrådgiveraftalen og overtager DTU’s rettigheder og forpligtelser over for totalrådgiveren. Totalentreprenøren hæfter herefter for totalrådgiverens forpligtelser over for DTU.
DTU forventer at afholde 2 dialogrunder. DTU forbeholder sig dog retten til at udvide dialogen med en eller flere dialogrunder.
Hvis DTU modtager konditionsmæssige ansøgninger fra mere end 3 egnede teams, vil DTU foretage en begrænsning i antallet af teams, der bliver opfordret til at afgive tilbud på opgaven, til 3 teams.
Til brug herfor skal totalentreprenøren og totalrådgiveren hver især oplyse højst 5 referencer. Referencerne må højest være 5 år gamle på tidspunktet for ansøgningsfristen regnet fra gennemført aflevering af opgaven.
Ved begrænsningen af antallet af teams vil DTU lægge vægt på referencernes relevans i forhold til den udbudte opgave, herunder
(a) I hvor høj grad referencerne viser erfaring med at skabe forøget værdi i komplekse projekter gennem et tæt samarbejde mellem parterne i projektet.
(b) I hvor høj grad referencerne viser erfaring med opførelse af forsknings- og laboratoriebyggerier eller sammenlignelige installationstunge byggerier.
(c) I hvor høj grad referencerne viser erfaring med arkitektrådgivning i forbindelse med opførelsen af forsknings- og laboratoriebyggerier eller sammenlignelige installationstunge byggerier på et eksisterende campusområde fra ideoplæg til afleveret byggeri.
(d) I hvor høj grad referencerne viser erfaring med ingeniørrådgivning i forbindelse med opførelse af forsknings- og laboratoriebyggerier eller sammenlignelige installationstunge byggerier.
(e) I hvor høj grad referencerne viser erfaring med at skabe et helstøbt arkitektonisk udtryk, herunder særligt funktionel og æstetisk sammenhæng i forbindelse med sammenbygning/tilbygninger til eksisterende laboratoriebyggerier.
For så vidt angår pkt. II.1.6) bemærker DTU, at DTU har valgt at udføre byggeriet i samarbejdsformen Integreret Byggeri. Det er påkrævet for samarbejdsformen, at rådgiver og entreprenør byder ind som et team. Det er derfor nødvendigt at udbyde rådgivning og entreprise som en samlet kontrakt.


Award value: 80000000